**Iluzia mahalalei amintirilor**

*MariusIonescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mai lasă-mă puțin...

O clipă, o oră -

n-are importanță...

Soarele mai are-o groază

de stat acolo sus

pentru noi

deasupra mahalalei

și-i mai stă și bine-așa!...

Privește și-ascultă pașii

puținei lumi ce trece

fără să ne tulbure,

ba chiar salutîndu-ne...

Privește strada

cum ne-așteaptă

cu povești

ce coboară

de la fiecare geam

al caselor

ce ne deschid porțile

și ne cheamă

îndemnîndu-ne

să le-ascultăm

pîn' la clipitul soarelui

și țicnalul

ultimului personal

cu care vom pleca...